**Zmluva o vydávaní firemných charge kariet VÚB, a.s.**

uzatvorená v súlade s ustan. § 269 ods. 2 zákona č. 513/1991 Zb. Obchodný zákonník v platnom znení (ďalej len „**Zmluva**“)

**Zmluvné strany:**

1. **Všeobecná úverová banka, a.s.**

sídlo: Mlynské nivy č. 1, 829 90 Bratislava 25, zapísaná v Obchodnom registri Mestského súdu Bratislava III, Oddiel: Sa, vložka č. 341/B

IČO: 31320155

DIČ: 31320155/600

BIC: SUBASKBX

zastúpená: Ing. Hana Husenicová**,** Vedúca oddelenia Kapitálové trhy

Ing. Pavel Hluch,Špecialista pre Kapitálové trhy

(ďalej len „**VÚB**“ alebo „**Banka**“)

a

1. **Štátna pokladnica**

sídlo: Radlinského 4929/32, 810 05 Bratislava

IČO: 360 65 340

DIČ: 2021706544

Č. ú.: IBAN: SK43 8180 0000 0070 0000 1494

zastúpená: Ing. Jana Ďuricová, Riaditeľ Štátnej pokladnice

(ďalej len „**ŠP“**)

a

1. **Klient Štátnej pokladnice: ...........**

sídlo: .................

IČO: .................

Č. ú.: ................./8180

zastúpený/á:.................

(ďalej len „**Klient** **ŠP**“)

(ďalej spoločne pre VÚB, ŠP a Klienta ŠP len „**Zmluvné strany**“)

**Článok I.**

***Úvodné ustanovenia***

1. Zmluvné strany uzatvárajú túto Zmluvu v nadväznosti na Rámcovú zmluvu o vydávaní a správe charge platobných kariet pre klientov Štátnej pokladnice uzatvorenej dňa 21.12.2022 medzi VÚB a ŠP (ďalej len „Rámcová zmluva“). Predmetom tejto Zmluvy je úprava konkrétnych podmienok spolupráce medzi Zmluvnými stranami pri vydávaní a používaní firemných charge platobných kariet VÚB (ďalej len „Charge karta“) pre Klienta ŠP.
2. Pre vylúčenie akýchkoľvek pochybností, Zmluvné strany zhodne konštatujú, že ŠP z tejto Zmluvy nevyplýva vo vzťahu k VÚB žiaden finančný záväzok v súvislosti s vydávaním a používaním firemných Charge platobných kariet pre Klienta ŠP.

**Článok II.**

***Predmet Zmluvy***

1. Na základe tejto Zmluvy a za podmienok v nej uvedených sa VÚB zaväzuje vydávať Klientovi ŠP Charge karty s produktovým označením Mastercard Business Gold a poskytovať Klientovi ŠP služby súvisiace s vedením kartových účtov k jednotlivým Charge kartám a správou Charge kariet.
2. Klient ŠP sa zaväzuje za vydávanie Charge kariet a poskytovanie služieb podľa ods. 1 tohto článku Zmluvy VÚB uhrádzať riadne a včas finančné prostriedky čerpané z kartového účtu k príslušnej Charge karte ako aj uhradiť dohodnuté poplatky, zúčtované na ťarchu kartového účtu.

**Článok III.**

***Práva a povinnosti Zmluvných strán***

1. Zmluvné strany sa dohodli, že VÚB je oprávnená zablokovať Charge kartu z dôvodov neplnenia finančných záväzkov Klienta ŠP v súlade s článkom IV. odsek 3 tejto Zmluvy, resp. zablokovať všetky Charge karty vydané Klientovi ŠP z dôvodu ukončenia Rámcovej zmluvy. V prípade, ak ani po blokácii Charge karty nedôjde k úhrade finančných záväzkov zo strany Klienta ŠP v lehote oznámenej Bankou v písomnom oznámení zaslanom na e-mailovú adresu: ................., Banka dočasne zablokuje všetky Charge karty vydané Klientovi ŠP. Ak ani po dočasnej blokácii všetkých Charge kariet Klienta ŠP nedôjde k úhrade finančných záväzkov zo strany Klienta ŠP v lehote oznámenej Bankou v písomnom oznámení zaslanom na e-mailovú adresu: ....................., je Banka oprávnená Zmluvu vypovedať a trvalo zablokovať všetky Charge karty vydané Klientovi ŠP.
2. Klient ŠP je oprávnený prostredníctvom jednotlivých Charge kariet uskutočňovať výlučne len bezhotovostné transakcie t.j. bezhotovostná platba za tovary a služby u obchodníka, bezkontaktná platba, mobilné platby cez Apple Pay.. Vykonávanie hotovostných operácií prostredníctvom Charge karty, t.j. výber z bankomatu a výber hotovosti z Charge karty na pobočke VÚB nebude možný.
3. Zmluvné strany sa dohodli, že na Charge kartách vydaných Klientovi ŠP bude uvedený názov ŠP nasledovne (max. 24 znakov): „ŠTÁTNA POKLADNICA“.

**Článok IV.**

***Čerpanie finančných prostriedkov, účtovanie poplatkov a splátky Charge karty***

1. Klient ŠP sa zaväzuje po čerpaní finančných prostriedkov z Charge karty vyrovnať mesačnú splátku z príslušného kartového účtu ku Charge karte vrátane úhrady príslušných poplatkov najneskôr do dňa splatnosti v zmysle splátkového kalendára zverejneného na webovom sídle VÚB,s čím klient ŠP vyjadruje podpisom tejto Zmluvy súhlas.
2. Splátka Charge karty predstavuje 100 % vyčerpaného limitu Charge karty v príslušnom kalendárnom mesiaci, pričom platí, že transakcie musia byť zaúčtované na kartovom účte do dňa uzávierky cyklu.
3. Zmluvné strany sa dohodli, že v prípade, ak nedôjde k pripísaniu mesačnej splátky na príslušný Kartový účet Klienta ŠP vrátane úhrady poplatkov za vydanie, používanie a servisovanie Charge karty, VÚB vykoná blokáciu príslušnej Charge karty, ku ktorej eviduje neuhradenú splátku Charge karty, a to až do momentu, kým nebude splátka príslušnej Charge karty Klientom ŠP uhradená.
4. Pre vylúčenie pochybností sa Zmluvné strany dohodli, že pri využívaní Charge kariet budú všetky poplatky v zmysle Osobitného cenníka účtované priamo Klientovi ŠP na príslušnom kartovom účte. Osobitný cenník sprístupní ŠP Klientovi ŠP .
5. VÚB sa zaväzuje jeden krát mesačne vyhotoviť výpis transakcií obsahujúci platby realizované za predchádzajúci kalendárny mesiac prostredníctvom Charge karty a zúčtované poplatky, ktorý bezodkladne zašle Klientovi ŠP a súčasne všetkým držiteľom Charge kariet vydaným na žiadosť Klienta ŠP.
6. Zmluvné strany sa dohodli, že zablokovanie jednotlivých Charge kariet vydaných VÚB z dôvodu ukončenia Rámcovej zmluvy nemá vplyv na povinnosť Klienta ŠP uhradiť VÚB splátku Charge karty v stanovenom termíne splatnosti a povinnosť uhradiť poplatky za vydanie, používanie a servisovanie kariet podľa Osobitného cenníka, ktorý Klientovi ŠP sprístupní ŠP.

**Článok V.**

***Zodpovednosť Zmluvných strán***

1. Klient ŠP zodpovedá za riadne a včasné vyrovnanie záväzkov vzniknutých v súvislosti s používaním jednotlivých Charge kariet.
2. VÚB zodpovedá výlučne za funkcionalitu vydaných Charge kariet. VÚB nenesie zodpovednosť za prípadné škody, ktoré vznikli držiteľovi Charge karty, Klientovi ŠP blokáciou Charge karty, resp. porušením povinností zo strany držiteľa Charge karty.

**Článok VI.**

***Záverečné ustanovenia***

1. Táto Zmluva sa uzatvára na dobu neurčitú a nadobúda platnosť a účinnosť dňom jej podpísania oprávnenými zástupcami všetkých Zmluvných strán.
2. Ktorákoľvek zo Zmluvných strán je oprávnená túto Zmluvu vypovedať aj bez uvedenia dôvodu. Výpovedná lehota je 2 mesiace a začína plynúť od prvého dňa mesiaca nasledujúceho po doručení výpovede. Ktorákoľvek zo Zmluvných strán je oprávnená odstúpiť od tejto Zmluvy v prípade hrubého porušenia niektorou z ostatných Zmluvných strán, napriek písomnej výzve neporušujúcej zmluvnej strany na odstránenie tohto stavu s upozornením na možnosť odstúpenia od Zmluvy. Odstúpenie je účinné dňom jeho doručenia ostatným Zmluvným stranám na adresu uvedenú v tejto Zmluve alebo na poslednú Zmluvnou stranou oznámenú adresu. Zmenu kontaktných údajov sa Zmluvné strany zaväzujú bezodkladne oznámiť druhej zmluvnej strane.
3. Zmluvné strany sa dohodli, že vysporiadanie ich vzájomných záväzkov vzniknutých v súvislosti s touto Zmluvou sa vykoná najneskôr do 30 kalendárnych dní po dni ukončenia platnosti tejto Zmluvy. Vysporiadanie vzájomných záväzkov Zmluvných strán spočíva primárne v tom, že Klient ŠP zabezpečí vrátenie všetkých platných Charge kariet, vydaných jednotlivým držiteľom Charge kariet prostredníctvom ŠP Banke.
4. Zmluva je vyhotovená v troch (3) rovnopisoch, z ktorých jeden (1) dostane VÚB, jeden (1) dostane ŠP a jeden (1) dostane Klient ŠP.
5. Zmluvné strany vyhlasujú, že túto Zmluvu uzatvorili na základe ich slobodnej a vážnej vôle, že nie je uzavretá v tiesni a za nápadne nevýhodných podmienok. Zmluvné strany si túto Zmluvu prečítali, jej obsahu porozumeli a na znak toho, že obsah tejto Zmluvy zodpovedá ich skutočnej a slobodnej vôli, ju podpísali.

***za VÚB, a.s.: za ŠP:***

V Bratislave, dňa V Bratislave, dňa

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

***Ing. Hana Husenicová Ing. Jana Ďuricová***

*Vedúca oddelenia Kapitálové trhy Riaditeľ Štátnej pokladnice*

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

***Ing. Pavel Hluch***

*Špecialista pre Kapitálové trhy*

***Klient ŠP:***

V \_\_\_\_\_\_\_\_\_\_\_\_\_\_\_\_, dňa

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

*Titul, meno a priezvisko, funkcia štatutárneho zástupcu Klienta ŠP*

*pečiatka*